| *Conxuntiva* |
| --- |
|  |
| A metade superior da sección saxital da parte frontal do globo ocular. A conxuntiva (*conjunctiva*) é visible no centro esquerda. |
|  |
| Sección horizontal do globo ocular. A conxuntiva está na parte superior esquerda. |
|
| Latín | *tunica conjunctiva* |
|
| Gray's | *pág.1026* |
|
| Arteria | arteria lacrimal, arterias ciliares anteriores |
|
| Nervio(s) | nervio supratroclear |
|
|
| MeSH | *Conjunctiva* |
|

Imaxe do ollo humano mostrando os vasos sanguíneos da conxuntiva.
Hiperemia dos vasos sanguíneos superficiais da conxuniva.
A **conxuntiva** é unha capa de mucosa transparente que tapiza o interior das pálpebras e cobre a esclerótica anterior (branco dos ollos), chegando ata o limbo corneal, onde empeza a córnea. Está composta por un epitelio columnar estratificado non queratinozado con células caliciformes, de grosor variable segundo a parte da conxuntiva.

Función
-------

A conxuntiva axuda a lubricar o ollo ao producir moco e bágoas, aínda que un volume menor de bágoas que a glándula lacrimal.
Tamén contribúe á vixilancia inmunitaria e axuda a impide a entrada de microbios no ollo.

Anatomía
--------

A conxuntiva divídese en tres partes:

| Parte | Área |
| --- | --- |
| Conxuntiva palpebral ou tarsal | Tapiza as pálpebras. |
| Conxuntiva bulbar ou ocular | Cobre o globo ocular sobre a esclerótica anterior. Esta rexión da conxuntiva está estreitamente unida á esclerótica subxacente pola cápsula de Tenon e móvese xunto cos movementos do globo ocular. |
| Conxuntiva do fórnix | Forma a unión entre as conxuntivas bulbar e palpebral. Forma uns pregamentos profundos entre as pálpebras e o globo ocular, que son os fórnices superior e inferior. Esta zona é frouxa e flexible, e permite o libre movemento das pálpebras e o globo ocular. |

### Innervación sensorial

A innervación sensorial da conxuntiva divídese en catro porcións:

| Área | Nervio |
| --- | --- |
| Superior | * Nervio supraorbital
* Nervio supratroclear
* Nerviol infratroclear
 |
| Inferior | Nervio infraorbital |
| Lateral | Nervio lacrimal (con contribución do nervio cigomaticofacial) |
| Circumcorneal | Nervios ciliares longos |

### Histoloxía

A conxuntiva consta tanto de epitelio escamoso estratificado non queratinizado (na zona do limbo corneal) coma de epitelio columnar estratificado non queratinizado (noutras partes), con células caliciformes dispersas. A capa epitelial contén vasos sanguíneos, tecidos fibrosos, e canais linfáticos. Nalgunhas zonas presenta invaxinacións con células mucosas, que se interpretan como glándulas lacrimais accesorias da conxuntiva, que producen constantemente a porción acuosa das bágoas. Outras células presentes no epitelio conxuntivo son melanocitos, linfocitos T e B. A lámina propia da conxuntiva é de tecido conxuntivo denso.

Enfermidades e trastornos
-------------------------

Os trastornos da conxuntiva e a córnea son trastornos oculares comúns.

A superficie do ollo está exposta a varias influencias externas e é especialmente susceptible a traumas, infeccións, irritacións químicas, reaccións alérxicas e sequidade ocular (queratoconxuntivite seca).

A conxuntiva pode inflamarse debido a unha infección ou unha resposta autoinmune. Isto denomínase conxuntivite.

A irritación conxuntiva pode ocorrer por diversas razóns, como a sequidade dos ollos ou a sobreexposción a compostos orgánicos volátiles.

A leptospirose (infección por *Leptospira*) pode causar sufusión conxuntiva, que se caracteriza por quemose (inchamento), e ollos avermellados sen exsudados.

Coa idade, a conxuntiva pode estirarse e afrouxarse da esclerótica subxacente, o que orixina a formación de pregamentos da conxuntiva, unha condición chamada conxuntivocalase.

A conxuntiva pode ser afectada por tumores que poden ser benignos, pre-malignos ou malignos.

Galería
-------

* Sección saxital da pálpebra superior.Sección saxital da pálpebra superior.
* Músculo ocular extrínseco. Nervios da órbita. Disección profunda.Músculo ocular extrínseco. Nervios da órbita. Disección profunda.

Notas
-----

1. ↑  London Place Eye Center (2003). Conjunctivitis Arquivado 08 de agosto de 2004 en Wayback Machine..
2. ↑  Eye, human Encyclopaedia Britannica
3. ↑  "Copia arquivada". Arquivado dende o orixinal o 14 de febreiro de 2013. Consultado o 04 de agosto de 2015.
4. 1 2 3 4  Goldman, Lee (2012). *Goldman's Cecil Medicine* (24th ed. ed.). Philadelphia: Elsevier Saunders. p. 2426. ISBN 1437727883.
5. ↑  "Conjunctivochalasis - Medical Definition". Medilexicon.com. Arquivado dende o orixinal o 03 de marzo de 2016. Consultado o 2012-11-13.
6. ↑  WL Hughes Conjunctivochalasis. American Journal of Ophthalmology 1942
7. ↑  Biswas, J.; Varde, M. (2009). "Ocular surface tumors". Oman Journal of Ophthalmology 2: 1. doi:10.4103/0974-620X.48414.  Arquivado 16 de abril de 2016 en Wayback Machine.

Véxase tamén
------------

### Ligazóns externas

* Medicinenet.com (1999). Conjunctiva Arquivado 07 de xuño de 2014 en Wayback Machine..
* MedEd at Loyola medicine/pulmonar/images/anatomy/eyeli.jpg imaxe

|  |  |
| --- | --- |
| Control de autoridades | 
* Wd: Q273554
* BNCF: 39992
* BNF: 11964864h
* EBID: ID
* GND: 4145558-7
* JSTOR: conjunctiva
* LCCN: sh85031143
* MAG: 2775984611
* Treccani: congiuntiva

 |

|  |  |
| --- | --- |
| Identificadores | 
* FMA: 59011
* MedlinePlus: 002326
* MeSH: D003228
* MeSH: A09.371.192
* NCIt: C12341
* TA: A15.2.07.047
* Uberon: 0001811
* UMLS: C0009758

 |